Kuzma Skrâbin
-{H|crh-latn:Kuzma;crh-cyrl:Кузьма}--{H|crh-latn:Kuzmenko;crh-cyrl:Кузьменко}-

Kuzma Skrâbin (; aqiqiy adı Andriy Viktorovıç Kuzmenko (); 1968 s. avgust 17, Sambir ş., İlbav vilâyeti, Ukrain ŞSC – 2015 s. fevral 2, Lozuvatka qas., Dnipropetrovsk vilâyeti, Ukraina) – ukrainalı yırcı, icracı müellif, çalğıcı, "Skrâbin" belli taqımınıñ frontmeni, yazıcı, "Şans" ve "Şeykanemo" teleyayınlarınıñ ötkericisi (2003), "-{crh-latn: Poyuşçiye; crh-cyrl: Поющие}- trusı" taqımınıñ prodüseri (2008), aktör. 

Ruslananıñ "Dıki tantsi" degen meşur albomından "Skaji meni" yırınıñ sözlerini Kuzma yazğan. 

Andriy Kuzmenko Ukrainanıñ İlbav vilâyetinde Sambir şeerinde dünyağa keldi: babası – müendis, anası – muzıka ocası; qorantasında yekâne bala edi. Fortepiano sınfından muzıka mektebini bitirdi. 1986-1987 ss. orduda hızmet etti. 1993 senesi İlbav tibbiyet insitutını bitirdi.

2014 senesi yanvarniñ soñunda Yevromaydan vaqialarına bağışlanğan bir yır yazğan edi, şu yırda o, siyasiy muhalifet tarafında degil de, Maydanda olğan adamlarnıñ tarafında olğanını bildirdi. 2014 senesi devamında ATOda hızmet etken ukrain askerleri ve yaralanğanlarına yardım ete edi.

Fevralniñ 2 künü sabası Dnipropetrovsk vilâyetinde yırcınıñ -{Toyota Sequoia}- maşnası süt taşığan bir tsisternanen çatıştı. Andriy Kuzmenko qaza yerinde elâk oldı. Bir kün evel ise, fevral 1 künü, resmiy "Skrâbin"niñ -{YouTube}- videokanalında "Delfinı" (ukr.) degen klip taqdim etilgen edi. Qazadan bir afta evel "Skrâbin"niñ "Kinets filmu" (ukr.) degen yırı çıqqan; bu yır -{A|crh-latn:Kuzmanıñ;crh-cyrl:Кузьманынъ}- planlaştırğan yañı 21-inci tolu albomına kirecek edi.

Yaqın dostlar ve zenaatdaşlar olıp, Ruslana ve ömür arqadaşı Oleksandr Ksenofontov Andriy -{A|crh-latn:Kuzmenkonıñ; crh-cyrl:Кузьменконынъ}- hatırasına bir gecede yazılğan "Tı şçe vidkrıyeş oçi" degen yırnı bağışladılar.

Kitapları 
ukr. "Misto, de ne hodât groşi", 2005
ukr. "Ya, Pobeda i Berlin", 2006 (kitap-avtotercimeial, 2007 s. "Eñ yahşı ukrain kitabı" sırasında ekinci yer qazandı)
ukr. "Ya, Paştet i Armiya", 2014

Menbalar 
Andriy Kuzmenkonıñ -{Facebook}- saifesi
Resmiy Andriy Kuzmenkonıñ -{YouTube}- kanalı
Kuzmanıñ resmiy video blogu  -{luxtv.ua}-
Kuzma Skrâbinniñ 47 muzıka yılları -{espresso.tv}-
Oleksandr Polojınskıy, Oleg Skrıpka, Camala, Svâtoslav Vakarçuk, Mariya Burmaka, Natalya Mogılevska, Ruslana, Oleksiy Moçanov, Petro Poroşenko, Anatoliy Grıtsenko, Oleksandr Turçinov Kuzmanıñ hatırısına -{24tv.ua}-

Atıflar 

Yırcılar
Ukraina adamları
1968 senesinde doğğanlar
2015 senesinde ölgenler